Zhantas/Cleaned-Uzbek_Wikipedia huggingface dataset:
Guli Ergasheva

Ergasheva Guli Ismoil qizi (1980-yil, 11-dekabr; Namangan viloyati, Uchqoʻrgʻon tumani) – filologiya fanlari doktori (professor), „Shuhrat“ medali sohibasi.

 Tarjimai holi 
Guli Ergasheva 1980-yil 11-dekabrda Namangan viloyatining Uchqoʻrgʻon tumanida tugʻilgan.

2000-yilda Andijon davlat universitetining bakalavr bosqichini, 2002-yilda esa Oʻzbekiston Milliy universitetining magistratura bosqichini tamomlagan.

2018-yilda „Turli tizimdagi tillarda genderga oid terminologiyaning shakllanishida lingvistik va ekstralingvistik omillar“ mavzusidagi doktorlik dissertatsiyasini himoya qilgan.

 Faoliyati 
 2002—2005-yillarda Oʻzbekiston Milliy universiteti aspiranti;
 2006—2015-yillarda Oʻzbekiston Milliy universiteti Ingliz tilshunosligi va tarjima nazariyasi kafedrasi oʻqituvchisi;
 2015—2018-yillarda O‘zbekiston davlat jahon tillari universiteti doktoranti;
 2019—2020-yillarda Oʻzbekiston davlat jahon tillari universiteti ingliz tili nazariy fanlar kafedrasi dotsenti;
 2021—2022-yillarda Oʻzbekiston davlat jahon tillari universiteti ingliz tilini oʻqitish metodikasi va taʼlim texnologiyalari kafedrasi professori;
 2021—2023-yillarda Oʻzbekiston davlat jahon tillari universiteti Ingliz filologiyasi fakulteti Ilmiy ishlar va innovatsiyalar boʻyicha dekan muovini;
 2023—2025-yillarda Oʻzbekiston davlat jahon tillari universiteti Ingliz filologiyasi fakulteti dekani.
 2025-yildan Oʻzbekiston davlat jahon tillari universiteti Ingliz tili birinchi fakulteti dekani.
 Mukofotlari 
 „Yil ayoli“ milliy tanlovi gʻolibasi (2022-yil);
 O‘zbekiston Respublikasi Prezidentining 2024-yil 27-sentyabrdagi farmoniga asosan Ergasheva Guli Ismoil qizi „Shuhrat“ medali bilan taqdirlangan.

 Yana qarang 
 Oʻzbekiston davlat jahon tillari universiteti
 

Turkum:Andijon davlat universiteti bitiruvchilari
Turkum:Oʻzbekiston Milliy universiteti bitiruvchilari
Turkum:Dotsentlar
Turkum:Oʻzbekiston davlat jahon tillari universiteti oʻqituvchilari
Shotoʻra madrasasi

Shotoʻra madrasasi – Oʻzbekiston Republikasi, Fargʻona viloyati, Furqat tumanining Shotoʻra qishlogʻida qurilgan madrasa. Shotoʻra madrasasining qurilish vaqti 1902-yilda boshlanib to 1910-yilgacha qurib bitkazilgan. Ushbu madrasa Normuhammad Gʻoziboy oʻglining mablagʻi asosida qurilgan. Madrsaning loyihasini Nursuxlik boʻlgan Muhammadalixon (Madixon) chizib bergan. Madrasadagi yogʻoch oʻymakorliginining katta qismini usta Toʻraxon hamda usta Ibodat amalga oshirgan. , yogʻochlardagi ganch, naqshlarni Qoʻqondan boʻlgan hunarmand ustalar bajarishgan.

1934-yilda madrasa maydonidagi minora buzib tashlanadi. 1936–1937-yillarda madrasa masjidining xonaqohlari joylashgan binosidan xammom oʻrnida, ikkinchi jahon urushidan soʻng mineral oʻgʻit saqlanadigan omobor hovlisini esa paxta quritadigan joy sifatida foydalanilgan. 1970-yili madrasa kinoteatrga aylantiriladi. Keyinchalik madrasaning janubiy tomonida boshlangʻich maktab o'quvchilari uchun maktab quriladi.

 Meʼmorchiligi 
Madrasa hozirgacha butun holatda yetib kelmagan, ammo ilk bor taklif etilgan toʻrtburchak holatdagi maqdarasa sxemasida uning shimol tomonga qaragan darvozaxonasi va 2 ta yon tomonida darsxonalar mavjud boʻlgan boʻlib, uning tepa qismi esa gumbaz bilan yopilgan holatda boʻlgan. Madrasa binosining gʻarbiy tomonida 4 ta ustunli va kayvon ayvonli namozxona, janubiy tomonida 2 ustunli namozxona mavjud bo'lgan. Shuningdek madrasaning shimol hamda janub tomonida 26 ta xujra, janubi-sharqiy qismida Qoʻqon jome masjididan 3-4 zina baland boʻlgan minora qurilgan, shimoli-sharq tomonda esa panjaralik xovuz boʻlgan. Xovuzning oʻlchamlari 5x5 m ni tashkil qilgan. 1917-yilga qadar Shotoʻra madrasasida talabalar oʻqitilgan.

Hozirgi paytga kelib, qarov yaxshi boʻlmagani tufayli ham madrasaning peshtoq qismidagi gumbaz, gʻarbiy tomonida joylashgan katta darsxonasi va gumbazli xujrasi saqlanib qolgan.

 Yana qarang 
Oʻzbekiston madrasalari roʻyxati

 

 

 

Turkum:Madrasalar
Turkum:Fargʻona madrasalari
G. Lelevich

Labori Gilelevich Kalmanson (adabiy taxalluslari G. Lelevich va L. Mogilevskiy; 1901-yil 17-sentyabr, Mogilev – 1937-yil 10-dekabr, Chelyabinsk) – rus sovet shoiri, adabiyotshunos tanqidchi va muharrir.

 Biografiyasi 
Shoir Gillel Moiseyevich Kalmansonning oʻgʻli (1868-1937, taxallusi Perekati-Pole). Labori nomini Dreyfus sudida advokat boʻlgan Fernan Labori (1860-1917) sharafiga olgan. Mogilyovdagi maktabda oʻqigan (u yerda Lorik Kalmanson nomi bilan tanilgan), oʻquvchilar adabiy jurnalida nashr etilgan. U yozishni bolaligidan boshlagan, 1917-yilda L. Mogilevskiy taxallusi ostida Mogilyovning „Molot“ gazetasida saralangan sheʼrlar bilan debyut qilganida, adabiy faoliyat bilan jiddiy shugʻullana boshlagan. 1917-yilda otasi bilan Gomelga koʻchib oʻtgan, u yerdan Samaraga yuborilgan .

Labori „Oktyabr“ Proletar yozuvchilari guruhi (1922-yil dekabr) va Moskva Proletar yozuvchilar uyushmasi (MAPP) (1923-yil mart), shuningdek „Na postu“ jurnalining asoschilaridan biri. Butunrossiya Proletar yozuvchilar uyushmasi aʼzosi boʻlgan.

Kalmanson Saratovga surgun qilinganida viloyat sudining aʼzosi boʻlgan, 1927-yildan 1929-yilgacha Saratov universiteti pedagogika fakultetining rus adabiyoti tarixi kafedrasi dotsenti boʻlgan. „Saratovskie Izvestiya“ gazetasida bir qator adabiy-tanqidiy maqolalari chop etilgan.

Shoir „Nabat“ (1921), „V Smolnom“ (1925), „Golod“ (1921) sheʼriy toʻplamlari muallifi. U proletar sanʼatida novatorlik, adabiyotga „partiyaviy rahbarlik“ tarafdori boʻlgan.

 Oxirgi yillar 
Labori Kalmanson 1929-yilda Trotskiy muxolifatida qatnashgani uchun partiyadan chiqarib yuborilgan va 3 yilga Solikamskga surgun qilingan. 1930-yilda muxolifatni tark etgan va surgundan muddatidan avval qaytarilganShabalin V. V. Peyzaj posle bitvi. Iz istorii levoy oppozitsii na Urale. – Perm, 2003. – S. 15.

Shabalin V. V. Levaya oppozitsiya v Uralskoy oblasti, 1927—1930 gg. .

Shoir Kirov oʻldirilganidan keyin, Stalin qatagʻonlari paytida, hibsga olinib 5 yilga ozodlikdan mahrum qilingan. 1937-yilda qayta sudlangan va 1937-yil 10-dekabrda Chelyabinskda qatl etilgan. Laborining oʻgʻli Varlen Laborevich Lelevich (1923-1941) 1939-yilda koʻchada hibsga olingan va Irkutsk viloyati NKVDning 1-sonli qamoqxonasida jazoni oʻtagan. Qayta sudlangan va 1941-yil 11-dekabrda qatl etilgan. Kalmansonning otasi oʻgʻlining taqdiriga sherik boʻlgan va 1937-yilda otib ketilgan.

Xotini – Sofya Veniaminovna Lelevich-Lukovskaya.

 

Turkum:1901-yilda tug'ilganlar
Turkum:1937-yilda vafot etganlar
Turkum:10-dekabrda vafot etganlar
Turkum:Alifbo boʻyicha shoirlar
Vasiliy Kazanskiy

Vasiliy Ivanovich Kazanskiy (30-may (11-iyun) 1896-yil – 7-iyul 1986-yil) – rus sovet yozuvchisi, shoir, tarjimon, it muallimi, SSSR Yozuvchilar uyushmasi aʼzosi. Taxallusi – V. Zaozerskiy.

 Biografiyasi 
Vasiliy Ivanovich 1896-yil 30-mayda (11 iyun) Moskvada o‘qituvchi oilasida tugʻilgan. 1914-yilda gimnaziyani tugatgan va Moskva universitetining tabiiy fanlar fakultetiga oʻqishga kirgan, ammo oʻqish Birinchi jahon urushi boshlanishi bilan toʻxtatilgan. Koʻngilli askar sifatida frontdagi polk otliq artilleriya brigadasiga qabul qilingan va u yerda Fevral va Oktyabr inqiloblari paytida qoʻlga tushgan. 1918-yil qishida Moskvaga qaytib kelgan.

Boʻlajak yozuvchi taʼlimni Petrograd o‘rmon institutida davom ettirgan. Oʻqish paytida bir yildan ortiq vaqt davomida Valdaydagi o‘rmon quruvchi talabalar guruhi tarkibida oʻrmon qazish ishlari uchun safarbar qilingan. Vasiliy Kazanskiy boʻlajak oʻrmon xoʻjaligi mutaxassisi sifatida yaxshi amaliyot olib, 1920-yilning yozida institutga qaytarilgan. Institutni tugatgandan soʻng, 1922-yilda, Sovet Ittifoqining turli burchaklarida – G‘arbiy Sibir, Belorussiya va Shimolda oʻttiz yildan ortiq ishlagan. Oʻrmon qurilishi boʻyicha turli ekspeditsiyalarda qatnashgan.

Kazanskiyning birinchi maqolasi „Oxotnichi promisli Valdayskogo uezda Novgorodskoy oblasti“ 1923-yilda „Oxotniche delo“ jurnalining uchinchi sonida chop etilgan. Maqola muallifning talabalik yillarida sevib qolgan Tver va Novgorod o‘lkalariga bagʻishlangan.

Vasiliy 1957-yilda „Skvoz grozi“ sheʼriy romani nashr etilganidan keyin mashhurlikka erishgan. Roman ustida ishlash 1936-yilda boshlangan. Asar 1953-yilda SSSR Yozuvchilar uyushmasining sheʼriyat boʻlimiga „Starov“ nomi bilan taqdim etilgan.

Yozuvchi 1986-yil 7-iyulda Moskvada 90 yoshga toʻlganidan keyin bir oy oʻtib vafot etgan.

 

Turkum:1896-yilda tug'ilganlar
Turkum:30-mayda tug'ilganlar
Turkum:1986-yilda vafot etganlar
Turkum:7-iyulda vafot etganlar
Turkum:Alifbo boʻyicha shoirlar
Turkum:SSSR Yozuvchilar uyushmasi aʼzolari
Akmezra (Kovancılar)

Akmezra – Turkiyadagi Elazığ viloyatining Kovancılar tumaniga qarashli qishloqKöy , Turkey Civil Administration Departments Inventory. Retrieved 22 December 2022.. 2021-yilda qishloq aholisi 35 kishini tashkil etgan. Qishloqda kurdlar istiqomat qiladi.

 

Turkum:Kovancılar tumanidagi qishloqlar
Turkum:Koordinatalar Vikimaʼlumotlarda
Turkum:Alifbo boʻyicha aholi punktlari
Porfiriy Kazanskiy

Porfiriy Alekseyevich Kazanskiy (1885-yil 20-fevral (4-mart), Tomsk viloyati, Kerevskoye qishlogʻi – 1938-yil 16-sentyabr) – rus sovet shoiri, jurnalist, yozuvchi, oʻqituvchi, Barnaul shahar dumasi raisi (1918). „Oltoy hayoti“ gazetasining muharriri (Barnaul, 1913).

 Biografiyasi 
Porfiriy Alekseyevich Kazanskiy 1885-yilda Tomskiy tumani Bogorodsk volostining Karevskoye qishlogʻida qamoqxona idorasi amaldori oilasida tugʻilgan. Tomskdagi gimnaziyani tugatgan (1903), Tomsk texnologiya institutiga oʻqishga kirgan, 1907-yilda hukumatga qarshi faoliyati uchun oʻqishdan haydalgan. 1911-yilda Tomsk universitetining yuridik fakultetini tamomlagan.

Porfiriy 1917-yil aprel va avgust oylarida Barnaul shahar dumasi deputati etib saylangan. U Oktyabr voqealarini bolsheviklar tomonidan hokimiyatni tortib olish sifatida baholagan. Taʼsis majlisining tarqalishiga qarshi chiqqan, shuningdek, Kolchak diktaturasini ham maʼqullamagan.

Kazanskiy 1917-yilda G.Pushkarev bilan birgalikda koʻplab yozuvchilarni birlashtirgan va 1920-yilgacha Barnaulda mavjud boʻlgan „Aguliprok“Literaturno-prodovolstvennim on bil nazvan v shutku. Podrobnee sm. Trushkin V. Puti i sudbi. Izd. 2-e ispr. – S. 420—421 adabiy birlashmasini tuzgan.

Yozuvchi 1918-yil iyul oyida, Sovet hokimiyati qulagandan soʻng, guberniya gubernatorligiga aʼzo etib saylangan. Xalq taʼlimi boʻlimi boshligʻi, dekabr oyidan – boshqarma raisining oʻrinbosari boʻlgan. Porfiriy boshqaruv aʼzosi, Rossiya geografiya jamiyatining Oltoy boʻlimi raisi, keyinchalik Oltoy oʻlkasining mustaqil madaniy-maʼrifiy ittifoqiga aylantirilgan Oltoy kooperativlari madaniy-maʼrifiy boʻlimi boshqaruvi aʼzosi boʻlgan.

Porfiriy Alekseyevic menshevik sifatida ishdan boʻshatilgan va qamoqqa olingan. „Krasniy Altay“ gazetasida tavba-tazarru arizasi eʼlon qilinganidan keyin ozod qilingan. Shundan soʻng 22-maktabda geografiya fanidan dars bera boshlagan.

1931-yilda yana hibsga olingan va dalil yoʻqligi uchun ozod qilinganPapkov S. A. Payki, raspredeliteli i terror: polojenie pisateley v sovetskoy provinsii v 1930-e godi // Kultura i vlast v SSSR. 1920—1950-e godi: Materiali IX mejdunarodnoy nauchnoy konferensii. Sankt-Peterburg, 24 – 26 oktyabrya 2016 g. – M.: Политическая энциклопедия; Prezidentskiy sentr B. N. Yelsina, 2017. – S. 211.. 1932-yilda oilasi bilan Tyumensevo qishlogʻiga koʻchib oʻtgan va u yerda mahalliy maktabda adabiyot va geografiyadan dars bergan. Adabiy toʻgaraklarni boshqargan.

 Ijodi 
A.Ershov, A.Jilyakov, S.Isakov bilan birgalikda Sibir yozuvchilarining Sibir haqidagi asarlarini oʻz ichiga olgan "Biblioteka „Sibirskiy rassvet“ kitoblar turkumini nashr etish tashabbuskor guruhi aʼzosi boʻlganTrushkin V. Literaturnaya Sibir pervix let revolyutsii. – S. 76—77. . 1918-yilda "Biblioteka „Sibirskiy rassvet“ turkumida „Rodnomu krayu“ sheʼrlar toʻplami nashr etilgan. Kitobning tiraji 30 000 nusxani tashkil etgan va bu „oʻsha vaqt uchun ulkan raqam boʻlgan“.

 

Turkum:1885-yilda tug'ilganlar
Turkum:4-martda tug'ilganlar
Turkum:Alifbo boʻyicha shoirlar
Xiaomi Auto

Xiaomi Auto (小米汽车; rasman Xiaomi Automobile Co Ltd) – bu Xitoyning Pekin shahrida joylashgan elektr avtomobillari ishlab chiqaruvchisi boʻlib, Xitoyning Xiaomi isteʼmol elektronikasi kompaniyasining shoʻba korxonasi hisoblanadi.

Xiaomi Auto 2021-yilda Lei Jun tomonidan tashkil etilgan boʻlib, asosan elektr avtomobillari ishlab chiqish va ishlab chiqarish bilan shugʻullanadi.

 Tarixi 
thumb|150x150px|Xiaomi avtomobillari uchun muqobili logo

2021-yil 30-martda Xiaomi bosh direktori Lei Jun kompaniyaning aqlli elektr avtomobillariga bagʻishlangan shoʻba korxonasini tashkil etishini eʼlon qildi. Ushbu tashabbusga dastlab 10 milliard Xitoy yuani miqdoridagi investitsiya kiritilishi, keyingi 10 yil ichida jami 10 milliard AQSh dollari sarmoya kiritilishi kutilmoqda. , kompaniya bosh direktori Lei Jun yangi elektr avtomobil biznesining ham bosh direktori sifatida tayinlandi.

2021-yil 1-sentabrda Xiaomi Automobile Co., Ltd. rasmiy ravishda tashkil etildi. 27-noyabrda Pekin shahri hukumatining Xiaomi bilan hamkorlik toʻgʻrisidagi kelishuvi eʼlon qilinib, kompaniya Pekin Iqtisodiy-texnologik rivojlanish zonasida zavod qurishni rejalashtirdi. Zavod ikki bosqichda 300,000 dona avtomobil ishlab chiqarish quvvatiga ega boʻladi, har bir bosqichda 150,000 ta avtomobil ishlab chiqariladi. Birinchi avtomobil 2024-yilda ishlab chiqariladi.

2022-yil mart oyida Xiaomi Group 2021-yilgi yillik hisobotida avtomobil ishlab chiqarish boʻyicha rejalardan oʻzib ketilganini eʼlon qildi. 2023-yil dekabr holatiga koʻra, kompaniyaning avtomobil biznesi boʻyicha ilmiy-tadqiqot jamoasi 1,000 kishidan oshgan va 2024-yilning birinchi yarmida ommaviy ishlab chiqarish boshlanishi kutilmoqda.

2023-yil 28-dekabrda Xiaomi oʻzining birinchi elektr avtomobili – SU7 ni taqdim etdi. Ushbu avtomobil 2024-yil 28-martda Pekinda rasmiy ravishda bozorga chiqarilib, shu kundan boshlab buyurtmalar olina boshlandi.

2024-yil iyul oyida Xiaomi Auto Xitoy hukumati tomonidan mustaqil avtomobil ishlab chiqarish huquqini qoʻlga kiritdi, kompaniya avval BAIC Motor sertifikatlaridan foydalanayotgan edi.

 Mahsulotlar 
thumb|Xiaomi SU7
 Xiaomi SU7 (2024–hozirgacha), sedan, BEV
 Xiaomi MX11, SUV

 

Category:Battery electric vehicle manufacturers
Category:Car brands
Category:Car manufacturers of China
Category:Chinese companies established in 2021
Category:Vehicle manufacturing companies established in 2021
Category:Manufacturing companies based in Beijing
Category:Electric vehicle manufacturers of China
Category:Xiaomi
Georgiy Kaytukov

Kaytukov Georgiy Xaritonovich (1911-yil 11-noyabr, Terek viloyati, Rossiya imperiyasi – 2002-yil 6-yanvar, Rossiya Federatsiyasi) – sovet osetin va rus shoiri. Shimoliy Osetiya Avtonom Sovet Sotsialistik Respublikasi xalq shoiri.

 Biografiyasi 
Georgiy Kaytukov 1911-yil 11-noyabrda Shimoliy Osetiyaning Xod qishlogʻida tugʻilgan. 1929-yilda pedagogika texnikumini, 1932-yilda Gorsk pedagogika institutini, 1936-yilda Moskva tarix, falsafa va adabiyot instituti (MIFLI) aspiranturasini tamomlagan. Aspirant sifatida Sharq mehnatkashlari kommunistik universitetida va M. V. Lomonosov nomidagi Avtomatik mexanika institutida falsafadan dars bergan. 1936-yildan 1941-yilgacha Shimoliy Osetiya pedagogika va qishloq xoʻjaligi institutida falsafa o‘qituvchisi boʻlgan.

Shoir 1941-yildan Ulugʻ Vatan urushida qatnashgan. Alohida aloqa bataloni komissari, 18-desant armiyasining siyosiy boʻlimi lektori boʻlib xizmat qilgan. 1943-yil sentyabr oyida Novorossiyskga hujum paytida yaralangan. Davolanganidan soʻng nogiron boʻlib qolganKaytukov Georgiy Xaritonovich , Pamyat naroda.

Urushdan keyingi yillarda – Bolsheviklar Butunittifoq Kommunistik partiyasi Shimoliy Osetiya viloyat qoʻmitasining tashviqot va tatqiqot boʻlimi boshligʻi boʻlgan. Shimoliy Osetiya institutida falsafadan dars bergan.

Georgiy Xaritonovich 1955-yildan boshlab Vladikavkazda joylashgan Vatutina koʻchasidagi 23-uyda yashagan. 2002-yil 6-yanvarda vafot etgan. U Vladikavkazdagi Shon-sharaf xiyoboniga dafn etilgan.

 Ijodi 
Shoir 1927-yilda oʻzining ilk sheʼriy asarlarini mahalliy davriy matbuotda eʼlon qilgan. Georgiyning „K borbe“ nomli birinchi sheʼriy toʻplami 1931-yilda nashr etilgan. 1948-yilda harbiy mavzudagi she’rlardan iborat „V dni voyni“ toʻplami ommaga taqdim etilgan. Bolalar uchun bir nechta sheʼriy toʻplamlar yaratgan.

1967-yilda „Prodoljenie jizni“ toʻplami uchun K. Xetagurov mukofoti bilan taqdirlangan.

 

Turkum:1911-yilda tug'ilganlar
Turkum:11-noyabrda tug'ilganlar
Turkum:Alifbo boʻyicha shoirlar
Natali

Natalya Anatolevna Rudina (Minyayeva; 1974-yil 31-mart, Dzerjinsk, Nijniy novgorod viloyati), Natali taxallusi bilan mashhur, sovet va rus estrada qoʻshiqchisi, bastakor, qoʻshiq muallifi, aktrisa, teleboshlovchi.

 Hayoti 
Natali 1974-yil 31-martda Dzerjinskiy shahrida tugʻilgan. Otasi Anatoliy Nikolayevich Minyayev zavodda bosh energetik oʻrinbosari, onasi Lyudmila Pavlovna esa „Dzerjinskiy organik shisha“ kimyoviy kombinatining ishchisi, „Monomer“ sexining laboranti edi.

1980-yilda 37-sonli oʻrta maktabning birinchi sinfiga oʻqishga kirdi. Musiqa maktabini fortepiano boʻyicha tamomlagan.

1990-yilda Dzerjinskda shaharning 60 yilligiga bagʻishlangan filmni suratga olayotgan Lenfilm kinostudiyasi kinematograflari tomonidan eʼtiborga olindi va unda bosh rolga tasdiqlandi. Oʻsha yili „Shokoladniy bar“ maktab vokal-cholgʻu ansamblining solisti boʻladi. Oʻsha yilning may oyida ansambl tarkibida shahar rok festivalida ishtirok etdi. Oʻsha yozda „Pop-Galactica“ havaskor yoshlar guruhiga qoʻshildi. U bilan birga mahalliy ovoz yozish studiyasida bir qator qoʻshiqlar, shu jumladan oʻzining inshosini yozdi va maktabni tugatgunga qadar ikkita albom chiqardi: „Superboy“ va „Yulduzli yomgʻir.“ „Pop-Galaktika“ repertuaridagi kompozitsiyalarning bir qismi nemis qoʻshiqchisi C. C. Catchning „Gryozi vo sne“, „Superboy“ i „V ray ili v ad“ kabi kaver versiyalaridir.

Oʻrta maktabni tugatgandan soʻng, 1991-yilda Minyayeva Dzerjinsk pedagogika maktabiga oʻqishga kirdi va bir yil oldin mahalliy ovoz yozish studiyasida birinchi qoʻshiqlarni yozish tashabbuskorlaridan biri boʻlgan Aleksandr Rudinga turmushga chiqdi. Pedagogika fakultetini tugatgandan soʻng, Dzerjinskdagi 22-sonli oʻrta maktabning boshlangʻich sinf oʻqituvchisi boʻlib ishladi, hamkasblari, oʻquvchilari va ularning ota-onalari bilan qoʻshiq yozish va kuylashni davom ettirdi.

 Diskografiyasi 

 Albomlari 
NomEslatmaSuperboy Reliz: 1990
 Leybl: nomaʼlum
 Format: Magnitli tasmaZvyozdniy dojd Reliz: 1991
 Leybl: nomaʼlum
 Format: Magnitli tasma

 Singllari 
YilSinglAlbom1995Rozoviy rassvetSnejnaya roza1996Snejnaya rozaZvezda po imeni SolnseVeter s morya1997Veter s morya dul1998OblakaSchitalochka1999Ne sterpelos, ne slyubilosSchitalochkaNovogodnie igrushki
(Arkadiem Xoralovim)2000CherepashkaPervaya lyubovPervaya lyubov2001Chasto-chastoKrasavitsa – ne krasavitsa2002KonfetkaNe vlyublyaysyaMir bez tebya2003More sveta djinsovVsyo, chto mne nadoVsyo, chto mne nado2004Vot kak2006Veter s morya dul
(Remake 2006)Semnadsat mgnoveniy lyubvi2009Ne unosi moyo schaste, veter2012O Boje, kakoy mujchina!Shaxerezada2013Nikolay
(Nikolaem Baskovim)Novogodnyaya
(Versiya 2013)2014ShaxerezadaPlate na bretelyaxDavay so mnoy za zvyozdamiO, Boje, kakoy mujchina!2015Ti takoy
(MC Doni)Volodya2016Sprosi PrigojinaTBA2017U menya est tolko tiKak sladko bit mamoy2018Ya bez orujiya
(Sultanom Uraganom)2019Mujchina-mechta!2020Poexali na dachu2021Belaya zima2022Test grustiXeshteg2023Budut tansi2024Xooponopono

 

Turkum:Rossiyalik qoʻshiqchilar
Turkum:Nijniy Novgorodda tugʻilganlar
Turkum:Bastakorlar
Turkum:Teleboshlovchilar
Motorola C139

Motorola C139 – Motorola tomonidan ishlab chiqarilgan uyali telefon. Telefon odamlarga telefonda asosiy kerak boʻladigan ehtiyojlarga ega boʻlgan Motorola C139 (AT&T) Review va funksiyalari u darajada koʻp emas ediMotorola C139 Specs & Features. PC Magazine jurnali tomonida eng arzon GSM telefon deb eʼtirof etilgan. Motorola C139 OsmocomBB dasturiy taminotida ishlagan.

 Boshqa xususiyatlari 

TizimGSM-900 MHz-1800Vazni85 gOʻlchamlari100,6 x 45,6 x 21,8 mmEkran96x64 piksel, 65 000 ta rangBatareyaLitiy-ion (920 mAh) Xabar almashinuviSMS, iTap matn teruvchi InternetYoʻq Xotira100 raqam va nomOhangMonofon VibratorMavjud BogʻlanishYoʻq FotokameraYoʻq MP3Yoʻq VideokameraYoʻq VideopleyrYoʻq DiktofonYoʻq 

 Dizayndagi nuqsonlari 

thumb|350x350px|Motorola C139 ekranining yorqinligi va orqa yorugʻligi oʻchirilgan holda oʻqilmasligini namoyish etadi.
Ushbu telefon LCD ekranini faqat orqa tomondagi yorugʻligi yoqilgan holda oʻqilishi uchun moʻljallangan.lMotorola C139 Reviews (Phone Scoop).

 

 Tashqi 

 Motorola C139 qoʻllab-quvvatlash sahifasi
 Motorola C139 qoʻllanma

Turkum:Telefon
Turkum:Motorola
Zara (qoʻshiqchi)

Zara (toʻliq ismi – Zarifa Pashayevna Mgoyan; 1983-yil 26-iyul, Leningrad, RSFSR, SSSR) – rus estrada xonandasi, aktrisa, jamoat arbobi; Rossiyada xizmat koʻrsatgan artist (2016). „YUNESKO tinchlik artisti“ (2016).

 Hayoti 
Zara Gyumrida (Armaniston) kurd-yezid oilasida tugʻilgan. Otasi – Mgoyan Pasha Binbashievich, fizika-matematika fanlari nomzodi, mashinasozlik sohasida ishlaydi. Onasi – Nadiya Jamalovna Mgoyan, uy bekasi. Zaraning Roman Mgoyan ismli ukasi ham bor.

Leningrad viloyati, Kirov tumani, Otradnoye shahridagi 2-oʻrta maktabda oʻqigan. 2000-yilda Sankt-Peterburgdagi 56-sonli gimnaziyani kumush medal bilan tamomlagan.

Umumiy oʻrta maktabda oʻqish bilan bir vaqtda Zara bolalar musiqa maktabini fortepiano sinfida imtiyozli diplom bilan tamomlagan1.

 Karyerasi 
1995-yilda, oʻn ikki yoshida, Zara Leningrad viloyatining Otradnoye shahrida musiqachi va bastakor Oleg Kvasha bilan uchrashdi. U bilan 1996-yilda qoʻshiqchiga birinchi shuhrat keltirgan „Bey-bay-bay“, „Serdse Djuletti“, „Imenno segodnya, imenno seychas…“ va „Kolibelnaya“ qoʻshiqlarini yozdi1. 1997-yilda Zara „Serdse Djuletti“ qoʻshigʻi bilan „Utrennyaya zvezda“ (Moskva) televizion tanlovining finalchisi boʻldi va „Pust smeyutsya deti“ xalqaro festivalining Gran-prisini qoʻlga kiritdi (Qohira va Port-Said, Misr). 1998-yilda qoʻshiqchi „Nadejdi Sibiri“ tanlovining (Omsk), „Den rojdeniya“ yangi bolalar qoʻshigʻi ijrochilari tanlovining ochiq tanlovi va „Shlyager goda“ xalqaro televizion tanlovining (ikkalasi ham Sankt-Peterburgda) gʻolibi boʻldi.

Ikki yil ketma-ket „Nadejdi Yevropi“ tanlovida (Sochi) Zara birinchi darajali Laureat diplomi va Gran-pri sovrindori boʻldi. 1999-yilda Sochida boʻlib oʻtgan „Golosa-1999“ festivalida u tomoshabinlar eʼtirofi mukofotiga sazovor boʻldi.

Zara 2022-yil kuzida Rossiyaning Ukrainaga bostirib kirishini qoʻllab-quvvatlovchi rossiyalik estrada yulduzlari qatorida „Vstanem“ qoʻshigʻi va targʻibot videosini yozishda ishtirok etdi.

 

Turkum:Rossiyalik qoʻshiqchilar
Turkum:Sankt-Peterburgda tugʻilganlar
Turkum:Qoʻshiqchilar
Turkum:Alifbo boʻyicha aktrisalar
Turkum:Rossiyalik aktrisalar
Vitaliy Kalashnikov (shoir)

Vitaliy Anatolyevich Kalashnikov (1958-yil 18-noyabr, Xadijensk shahri – 2012-yil 11-yanvar, Dubna shahri) – rus shoiri, nosir, tarjimon, " Zaozernaya maktabi " sheʼriy guruhining asoschilaridan biri.

 Biografiyasi 
Vitaliy Anatolyevich 1958-yil 18-noyabrda Krasnodar viloyati, Apsheronskiy tumani, Xadijensk shahrida tugʻilgan.

Rostov universitetining falsafa fakultetini tamomlagan.

Shoir bir muddat Rostov-Don va Azovda (Tanais arxeologik qoʻriqxonasida) yashagan, u yerda „Zaozernaya maktabi“ sheʼriyat guruhining asoschilaridan biri boʻlgan (Gennadiy Jukov, Vitaliy Kalashnikov, Igor Bondarevskiy, Vladimir Ershov, Aleksandr Brunko). Boʻlajak shoirning 1989-yilda „Stixotvoreniya“ nomli ilk she’riy to‘plami nashr etilgan. Toʻplamni koʻrib chiqqan A. Marchenko, guruhning eʼlon qilingan tamoyillariga eng yaqin boʻlgan aʼzosi Kalashnikov ekanligini taʼkidlagan.

Kalashnikov zargarlik keramikasi bilan shugʻullangan. Moskvaga koʻchib oʻtgandan keyin Vitaliy oʻz zargarlik ustaxonasiga ega boʻlgan. Yevropaning koʻplab mamlakatlari, xususan, Yaponiya, Amerika, Fransiyada aynan oʻsha ustaxonada yaratilgan asarlar koʻrgazmalari oʻtkazilganGaydashova K. Na anglichan oni bili poxoji // www.km.ru. – 2008. – 28 iyulya.

Vitaliy Kalashnikov Grushinskiy festivali madhiyasining hammuallifi (A. Kozlovskiy bilan birga)Sobstv. korr. Zaderjan podozrevaemiy v ubiystve poeta Vitaliya Kalashnikova // Novie izvestiya. – 2012. – 16 yanv..

Shoir umrining soʻnggi yillarida Moskvada yashagan. 2012-yil 11-yanvar kuni Dubna shahrida 6-yanvardan 7-yanvarga oʻtar kechasi sodir boʻlgan koʻcha hujumi natijasida hushiga kelmay vafot etgan. Vitaley Anatolyevich Nedvigovka fermasi (Tanais) qabristoniga dafn qilinganBityutskiy S. Ushyol iz jizni poet Vitaliy Kalashnikov // Gorod N. – 2012. – 14 fevr.. Shoirning qotili 2012-yilning avgust oyida sud qaroriga binoan 10 yilga ozodlikdan mahrum etilganSobstv. korr. Ubiysu poeta V. Kalashnikova prigovorili k 10 godam kolonii // RBK. – 2012. – 13 avg..

Anatolyevichning pyesalari asosida bir nechta filmlar suratga olingan. Jumladan yozuvchining asari asosida 2016-yilda aktyor va rejissyor I. Karpov („Pod derevom“ teatri) „Sni Tanaisa“ nomli yakkaxon spektaklni sahnalashtirgan.

 

Turkum:1958-yilda tug'ilganlar
Turkum:18-noyabrda tug'ilganlar
Turkum:Alifbo boʻyicha shoirlar
Gennadiy Kalinkin

Gennadiy Gavrilovich Kalinkin (1934-yil 6-avgust, Kabakovsk, Sverdlovsk viloyati, RSFSR, SSSR – 2020-yil 5-sentabr, Voljsk, Mariy El, Rossiya) – sovet va rus shoiri, jurnalist, muharrir, oʻqituvchi, Jurnalistlar uyushmasi, SSSR va Rossiya Yozuvchilar uyushmasi aʼzosi. Voljskdagi (Mariy El) „Zelyonaya lampa“ adabiy birlashmasini yaratish tashabbuskori va rahbari (1996-yildan). Mariy El Respublikasida xizmat koʻrsatgan madaniyat xodimi (1992). Voljsk (Mariy El) faxriy fuqarosi (2002). 1974-yildan KPSS aʼzosi.

 Biografiyasi 
Gennadiy 1934-yil 6-avgustda Sverdlovsk viloyati Serov shahrida ishchi oilasida tugʻilgan.

Kalinkin 1935-yilda ota-onasi bilan Tatar Avtonom Sovet Sotsialistik Respublikasining Zelenodolsk shahriga koʻchib oʻtgan va 1953-yilda u yerdagi 1-sonli oʻrta maktabni tugatgan. 1958-yilda Qozon davlat universitetining tarix-filologiya fakultetini tamomlagan.

Universitetni tugatgach Mariy Respublikasiga kelgan va u yerda 1958-1962-yillarda "Voljskaya pravda" gazetasi tahririyatida adabiy xodim boʻlib ishlagan. 1969-yildan – radioeshittirish muharriri, adabiy hamkor, „Mariskiy bumajnik“ (Mariy qogʻoz fabrikasi) gazetasi muharriri.

Sovet armiyasi saflarida zahiradagi kapitan boʻlib xizmat qilgan.

 Adabiy faoliyati 
Gennadiy Gavrilovich 1970-yillardan boshlab Mariy Avtonom Sovet Sotsialistik Respublikasi Yozuvchilar uyushmasi tomonidan muntazam ravishda oʻtkazib kelinadigan yosh yozuvchilarning „Adabiy kuz“ seminarlari va uchrashuvlarida bir necha bor qatnashgan.

Shoirning sheʼrlari jamoaviy toʻplamlarda, shu jumladan Moskvada, markaziy jurnallarda („Priroda i chelovek“, „Moskva“), „Drujba“ almanaxi va „Mariyskaya pravda“ gazetasining deyarli barcha sonlarida nashr etilgan. 1981-yilda „Otkrovennost“ nomli birinchi sheʼrlar kitobini nashr ettirgan .

Kalinkin 200 dan ortiq maqola va insholar muallifi. Oʻzining baʼzi gazeta-jurnallardagi maqolalariga G. Kanin taxallusi bilan imzo chekkan.

 

Turkum:1934-yilda tug'ilganlar
Turkum:6-avgustda tug'ilganlar
Turkum:Alifbo boʻyicha shoirlar
Varvara (qoʻshiqchi)

Varvara (haqiqiy ismi Alyona Vladimirovna Susova (Tutanova; 1973-yil 30-iyul, Balashixa, Moskva viloyati) – rossiyalik estrada xonandasi, teleboshlovchi, Rossiyada xizmat koʻrsatgan artist (2010).

Xonandaning musiqiy uslubi klassik musiqa elementlariga ega muqobil etno-popdir. U „Pesnya goda“ festivali va „Zvukovaya dorojka“ mukofoti ishtirokchisi va laureati. „Blije“ albomi uchun „Serebryaniy disk“ sovrindori boʻlgan. 2004-yilda „Gryozi“ qoʻshigʻi bilan Eurovision doirasida oʻtkazilgan OGAE qoʻshiq tanlovida ishtirok etdi va birinchi oʻrinni egalladi. 2009-yilda „Novaya volna“ tanlovida mehmon sifatida ishtirok etdi.

Konsert das doirasida Varvara Rossiyadan tashqari Yevropa va Osiyo mamlakatlarida ham chiqish qildi, shu jumladan Buyuk Britaniya, Germaniya va Shimoliy Koreyada konsertlar berdi.

 Bolaligi 
Alyona Vladimirovna Tutanova 1973-yil 30-iyulda Balashixda muhandislar oilasida tugʻilgan. Bolaligidan sahnada boʻlishni orzu qilgan, besh yoshidan musiqa bilan shugʻullangan. Maktab yillarida qoʻshiqchi sport bilan shugʻullangan va basketbol toʻgaragi, drama toʻgaragi va raqs ansambliga borgan. Musiqa maktabini akkordeon sinfida tamomlagan. Parallel ravishda pianino va gitara chalishni oʻrgangan. Oʻsmirlik yillarida unga Madonna, Depeche Mode va Sting musiqasi katta taʼsir koʻrsatdi.

 Shaxsiy hayoti 
Eri – tadbirkor Mixail Valeryevich Susov.

Ular toʻrt farzandning ota-onasi: Yaroslav (1991-yilda tugʻilgan) (Varvaraning birinchi nikohidan oʻgʻli), Vasiliy va Sergey (Mixailning birinchi nikohidan oʻgʻillari) hamda juftlikning qizi Varvara. Varvara onasi bilan birga Kreml saroyi sahnasida „Meri Poppins, do svidanya“ filmidan „Lev i bradobrey“ qoʻshigʻini ijro etgan.

 

Turkum:Rossiyalik qoʻshiqchilar
Turkum:Moskva viloyatida tugʻilganlar
Nodira Nodirjanova

Nodira Nodirjanova (1990-yil 11-sentyabrda tugʻilgan) – o‘zbekistonlik shaxmatchi, xalqaro shaxmat ustasi (2017). 2017-yilgi shaxmat boʻyicha ayollar oʻrtasidagi Oʻzbekiston chempionati gʻolibi. 2024-yilgi 45-shaxmat olimpiadasida ayollar oʻrtasida yakkalik hisobda kumush medali sohibasi.

 Biografiyasi 
Nodira Nodirjanova 2007-yilda 18 yoshgacha boʻlgan qizlar oʻrtasidagi shaxmat boʻyicha yoshlar oʻrtasidagi jahon chempionatida 10-oʻrinni egallagan. U shaxmat boʻyicha ayollar oʻrtasidagi Oʻzbekiston chempionati finallarida muntazam tarzda ishtirok etib kelmoqda. Nodirjonovaning ushbu turnirlardagi eng yaxshi natijalari 2017-yilda 1-oʻrin, 2018-yilda esa 3-oʻrin boʻlgan.

 

Turkum:Oʻzbekiston shaxmatchilari
Hayvonlarda miopiya

thumb|Yomon ko‘rish qobiliyati bilan tanilgan nosorog|257x257px
Ba'zi hayvonlar qisqa ko'rlikdan aziyat chekadi va ko'rish qobiliyati yomon bo'ladi. Uy hayvonlarida miopiya, astigmatizm bilan yoki astigmatizmsiz, tez-tez uchraydi.

 Mushuklarda 
Kam yorug‘likda ov qilishga moslashgan mushuklarning ko‘zlari nisbatan juda katta. Ularning ko‘zlarining kattaligi yaqin va uzoq masofani fokuslashni shu qadar qiyinlashtiradiki, mushaklar atrof-muhitga moslashgan holda rivojlanadi. Tashqarida yashovchi mushuklar ko‘pincha uzoqni yaxshi ko‘radi, ichki mushuklar esa qisqa ko‘rish qobiliyatiga ega, ammo miopiya emas. Mushuklar o‘zlaridan bir futdan yaqinroq masofadagi narsalarga e’tibor bera olmaydi.

 Itlarda 
Miopiya tabiiy ravishda uchraydigan hayvon dan biri bu uy iti. Itlarda miopiyaning tarqalishi zotga bog'liq bo'lsa-da, taxminan 8% dan 15% gacha Labrador retriever zotidagi itlarda miopiya mavjudligi haqida xabar berilgan.

Karkidonlarda 
Karkidonlarning ko‘rish qobiliyati yetarlicha yaxshi bo‘lmasligi mumkin, ammo ular odatda o‘zining a'lo darajadagi eshitish va hid bilish qobiliyatiga tayanib omon qoladi. Biroq, ba'zi hisobotlarga ko‘ra, karkidonlar bir ko‘zi bilan diqqat bilan qaraganda yaxshiroq ko‘rishi mumkin, ayniqsa yurishda, pozitsiya olishda va jang qilishda.

 Tadqiqot ishlari 
Miopiya, astigmatizm bilan yoki astigmatizmsiz, otlar orasida eng keng tarqalgan ko‘z holatidir. Bir nechta turdagi o‘chirish miopiyasi daraxt shrewlari, makakalar, mushuklar va sichqonlarda qayd etilgan bo‘lib, bu hayvonlarda miopiya modeli asosida aniqlangan. 240 ta itda retinoskopiya yordamida o‘tkazilgan dastlabki laboratoriya tadqiqotlari turga qarab turlicha refraksiya xatolariga ega miopik muammolarni aniqladi. Germaniya cho‘ponlari, Rottvaylerlar va Miniatyura otlari bilan bog‘liq hollarda refraktsiya xatolari miopiyani ko‘rsatdi. Qari itlarda kristall linzaning yadro skelerozisi kuzatildi.

Yangi tug‘ilgan makaka maymunlarida olib borilgan tajribalar, bir yil davomida ko‘z qovoqlarini jarrohlik yo‘li bilan birlashtirish natijasida ko‘zning yomonlashishini ko‘rsatdi, chunki ko‘z o‘sish va rivojlanish imkoniyatiga ega bo‘lmagan. Biroq, maymunlarni shunga o‘xshash muddat davomida qorong‘ida saqlash miopiyaga olib kelmaydi. 1996 yilda Moris va Mushin qarg‘alar ustida tajribalar o‘tkazdilar, ularning tana haroratlarini va intraokulyar bosimlarini (IOP) oshirdilar va yoshroq qarg‘alar miopiya rivojlanishiga moyil bo‘lishini, katta qarg‘alar esa bo‘lmasligini qayd etishdi. Ba'zi tajribalar ko'rsatganidek, ba'zi hayvonlarda miopiyani yaxshilash uchun ruxni o'z ichiga olgan ko'z tomchilari orqali superoksid dismutaza (SOD) faolligini oshirish mumkin.

Rhesus maymunining ko‘rish amplitudasining kamayishi hayotining ikkinchi o‘n yilligida sezilarli darajada ko‘rinadi; ammo bu holat normal faoliyatga to‘sqinlik qilmaydi. Katta yoshdagi rhesus maymunlari ko‘rish amplitudasining kamayishiga moslashishda qiyinchiliklarga duch keladilar, yaqin masofadagi ob’ektlarga, hatto qo‘l uzatish masofasidagi yerdagi ob’ektlarga diqqatni jamlashda qiyinchilikka uchraydilar.

 

Turkum:Karkidonlar
Turkum:Mushuklar
Turkum:Itlar
Turkum:Alifbo boʻyicha hayvonlar
Quduq egalari

Asʼhobur Rass – ( — «Rass qavmi», «Quduq egalari») —  Qur’onda halok boʻlgan Od va Samud qavmlari qatorida zikr qilingan qavmdir.
 Tarixi 
Qur’onning baʼzi tafsirchilarining fikriga koʻra, ar-Rass atamasi shunchaki odamlar yashagan joyning nomi. Boshqalar esa bu qandaydir suv manbai (quduq) deyishgan. Shayx Muhammad Sodiq Muhammad Yusuf oz’ining „Tafsiri Hilol“ kitobida „Quduq“ soʻzi oyatda „rass“ iborasi bilan ifodalangan boʻlib, ichi mahkamlanmagan, nurab turgan quduqqa aytiladi degan. Rivoyatlarda kelishicha, oʻsha qavm quduq atrofida oʻtirganlarida, u qulab, hammalari ichiga tushib halok boʻlgan. Ayrim tafsirchilar, bu Solih paygʻambarni qavmi, desa, ayrimlari Shuaybni qavmi ekanligini yozishadi. Ibn Jarir Tabariy boʻlsa, ular Uxdud egalaridir, deganlar. Uxdud haqida Buruj surasida bayon qilingan. Shayx Allouddin Mansur oyatdagi Quduq qavmini Shuayb paygʻambarni yolgʻonchi qilganlari sababli quduqqa qulab halok boʻlganlar deganQuduq egalari.

Islom rivoyatlariga koʻra, Ashob ar-rass ilgari halok boʻlgan Samud qavmining avlodlari boʻlib, Yamandagi quduq yonida yashagan va ulkan boʻlgan Anqo qushining hujumlaridan azob chekkan. Hanzala ibn Safvon ismli payg‘ambar bo'lib u Xudodan odamlarni qutqarishini so‘radi va qushlar g‘oyib bo‘ldi. Hanzala ahli o‘z payg‘ambarlarining nasihatlariga quloq solmadilar, hatto uni quduqqa ham tashladilar. Alloh taolo odamlarning gunohlari uchun jazo sifatida ularni halok qildi. "Quduq egalari" Yamanda, Ozarbayjonda yoki Antakyada yashashi mumkin degan taxminlar mavjud.

 Qur’onda 

 

Turkum:Qurʻon qavmlari
Xurram Tangirov

Tangirov Xurram Ergashevich (1980-yil, 16-oktyabr; Jizzax viloyati, Forish tumani) – pedagogika fanlari boʻyicha falsafa doktori (dotsent), „Shuhrat“ medali sohibi.

 Tarjimai holi 
Xurram Tangirov 1980-yil 16-oktyabrda Jizzax viloyatining Forish tumanida tugʻilgan.

2004-yilda Jizzax davlat pedagogika institutining bakalavr, 2007-yilda magistratura bosqichini tamomlagan.

2022-yilda pedagogika fanlari bo‘yicha falsafa doktori darajasini olish uchun „Interaktiv elektron axborot-taʼlim muhitida umumtaʼlim fanlarini o‘qitishni individuallashtirish metodikasi“ mavzusida dissertatsiya himoya qilgan.

 Faoliyati 
 1997—1999-yillarda Jizzax Industrial Texnikumi talabasi (Buxgalterlik hisobi);
 1999—2000-yillarda Forish tumani „Sharq“ MChJ kinobirlashmasida bosh hisobchi;
 2000—2004-yillarda Jizzax davlat pedagogika instituti matematika-informatika yoʻnalishi talabasi (bakalavr);
 2004—2006-yillarda Jizzax davlat pedagogika instituti „Taʼlim tizimini axborotlashtirish va multimedia“ ilmiy-uslubiy markazida muhandis-dasturchi;
 2006—2009-yillarda Jizzax davlat pedagogika instituti „Axborot texnologiyalari markazi“da tarmoq boshqaruvchisi;
 2005—2007-yillarda Jizzax davlat pedagogika instituti magistranti;
 2007—2018-yillarda Jizzax davlat pedagogika instituti „Informatika va axborot texnologiyalari“ (keyin „Informatika oʻqitish metodikasi“) kafedrasi oʻqituvchisi;
 2018—2022-yillarda. Jizzax davlat pedagogika instituti „Informatika va uni oʻqitish metodikasi“ kafedrasi katta oʻqituvchisi;
 2022—2023-yillarda Jizzax davlat pedagogika universiteti „Informatika va raqamli taʼlim texnologiyalari“ kafedrasi katta oʻqituvchisi;
 2023-yil 24-martdan Jizzax davlat pedagogika universiteti „Informatika va raqamli taʼlim texnologiyalari“ kafedrasi dotsenti vazifasini bajaruvchi.

Ilmiy faoliyati
Respublika va xalqaro darajadagi ilmi-uslubiy jurnallarda 140 ga yaqin ilmiy-uslubiy ishlari eʼlon qilingan. 10 ta o‘quv, o‘quv-uslubiy va uslubiy qo‘llanmalar, 4 ta metodik-tavsiyanomalar hammoliflik asosida chop etilgan. Tadqiqot ishi doirasida 2 ta monografiya chop etgan.

 Mukofotlari 
 O‘zbekiston Respublikasi Prezidentining 2024-yil 27-sentyabrdagi farmoniga asosan Tangirov Xurram Ergashevich „Shuhrat“ medali bilan taqdirlangan.

Yana qarang
 Jizzax davlat pedagogika universiteti

 

Turkum:Jizzax davlat pedagogika universiteti bitiruvchilari
Haris Tarin

Xaris Tarin (1978-yilda tugʻilgan) – afgʻon-amerikalik musulmon yetakchi.

Tarin sobiq diplomatning oʻgʻli, Tarin toʻrt yoshda boʻlganida oilasi bilan Afgʻonistondan qochib ketgan. Los-Anjelesda oʻsgan va Kaliforniya shtati universitetida bakalavr darajasini olgan.

Haris avvalroq Musulmon Jamoatchilik bilan aloqalar kengashining Vashingtondagi vakolatxonasi direktori boʻlgan. Hozirda u Amerika Qoʻshma Shtatlari Ichki Xavfsizlik Departamentining Fuqarolik huquqlari va fuqarolik erkinliklari boʻyicha boshqarmasida yetakchi siyosiy maslahatchi lavozimida faoliyat yuritmoqda
 

Turkum:Afgʻon millatiga mansub amerikaliklar
Turkum:Yashayotgan insonlar
Turkum:1978-yilda tugʻilganlar
Turkum:Amerikalik musulmon aktivistlar
Muvafaq Tarif

thumb|358x358px|Tarif 2023-yilda
Shayx Muvafaq Tarif (1963-yilda tugʻilgan) – Isroildagi druzlarning qozisihttp://www.israelnationalnews.com/News/News.aspx/132339 Arutz Shevahttp://www.ynetnews.com/articles/0,7340,L-4668419,00.html Ynet News.

 Hayoti 
Tarif 1963-yilda Julis shahrida tugʻilganhttp://forward.com/the-assimilator/tag/shaykh-mowafak-tarif/ Forward Magazinehttp://www.timesofisrael.com/israels-druze-said-set-to-join-the-fray-in-syria/ The Times of Israel. 2004-yil yanvar oyida Tarif Isroilda yashovchi yahudiy boʻlmaganlarni Nuhʼun qonunlariga rioya qilishga chaqiruvchi deklaratsiyani imzolagan.

 

Turkum:Yashayotgan insonlar
Turkum:1963-yilda tugʻilganlar
Turkum:Ono Akademik kolleji bitiruvchilari
Turkum:Julislik kishilar
Turkum:Tariflar oilasi
Sumra bint Jundab

Sumra binti Jundab (arabcha: سُمرة بنت جندب) (shuningdek, Safiyya binti Junaydib (صفية بنت جنيدب) nomi bilan ham tanilgan) – Abdulmuttalibning birinchi ayoli edi.

Otasi Jundab (yoki Junaydib) ibn Hujayr ibn Zabbob (yoki Riyob) ibn Habib ibn Suvaa ibn Amir ibn Saʼsaa ibn Muoviya ibn Bakr ibn ibn Mansur ibn Ikrima Havazin qabilasidan boʻlganAbdulmalik ibn Hisham. Notes to Ibn Ishaq’s Sirat Rasul Allah. Translated by Guillaume, A. (1955). The Life of Muhammad, p. 708 Note 97. Oxford: Oxford University Press.Muhammad ibn Saad. Kitab al-Tabaqat al-Kabir. Translated by Haq, S. M. (1967). Ibn Saʼd’s Kitab al-Tabaqat al-Kabir Volume I Parts I & II, p. 99. Delhi: Kitab Bhavan..
 

Turkum:Muhammad oilasi
Turkum:Banu Amir
Turkum:5-asr arab xalqi
Turkum:Muhammadning oilasi
Sahla bint Suhail

Sahlah binti Suhail – Islom paygʻambari Muhammadning sahobiyalaridan biri. Abu Huzayfa ibn Utba bilan turmush qurgan. Ularning Salim mavlo Abu Huzayfa ismli oʻgʻli boʻlgan.
 

Turkum:Ayol sahobalar
Muhammad Sirajul Hassan

Muhammad Sirajul Hassan (1933-yil – 2020-yil 2-aprel) — hindistonlik islom olimi va yetakchisi. 1990—2003-yillarda „Jamoat-e-Islomi Hind“ (JIH) prezidenti lavozimida ishlagan.
 

Turkum:1933-yilda tugʻilganlar
Turkum:2020-yilda vafot etganlar
Turkum:Jamoat-e-Islomi Hind prezidentlari
Turkum:Hind islom diniy yetakchilari
Turkum:Karnatakalik kishilar
Turkum:Hind olimlari
Turkum:Hind musulmonlari
Taran (mayoq)

Taran mayogʻi (inglizcha:Taran, 1963-yilgacha Bryusterort mayogʻi, nemischa. Brüsterort) – Rossiyaning Kaliningrad shahrida joylashgan qirgʻoq mayogʻi. Mayoq Kaliningrad viloyati hududida (1945-yilgacha Sharqiy Prussiyaning bir qismi boʻlgan) joylashgan boʻlib, Donskoye qishlogʻidan (1946-yilgacha Gross Dirshkaym, nemischa Groß Dirschkeim) ikki kilometr shimolda joylashgan. Mayoq asosan kechasi yoqiladi. Lekin kunduzi ham, dengizda koʻrish masofasi 4 milyadan kam boʻlganda yoqiladi. Mayoq vazifasi, Kaliningrad va Baltiysk portlariga kemalarning xavfsiz yaqinlashishni taʼminlashdan iborat. Taran mayogʻi madaniy meros obyektlaridan biri hisoblanadiPerechen viyavlennix obʼektov kulturnogo naslediya Kaliningradskoy oblasti (po sostoyaniyu na 12 oktyabrya 2015 goda). Prikaz ot 27.08.2014 g. № 78.thumb|left|1991-yil va 2011-yil kartografiyasida Taran mayogʻi.
 Tarixi 
33 metr balandlikdagi qirgʻoq (2009-yilgi maʼlumotlarga koʻra 34 metr balandlikdagi qoya) azaldan ajoyib moʻljal vazifasini oʻtagan, shimoliy tomondan yaqinlashayotganlar uchun jiddiy navigatsion xavf ham tugʻdirgan. Aynan shu sababli, XVII asr oxirlaridan boshlab, dengizchilarni ogohlantirish maqsadida koʻrfaz qismida olov yoqila boshlangan. Boshqa maʼlumotlarga koʻra, 1700-yildan boshlab mahalliy savdogarlarning iltimosiga binoan Pillaudan Memelgacha boʻlgan dengiz savdo yoʻlida ogohlantirish chirogʻi (mayoq) yoqila boshlangan. Mayoq haqida 1809-yilgi Qirollik farmonida ham qayd etilgan. Ushbu hujjat 1750-yilga kelib koʻrfaz qismida allaqachon ogohlantiruvchi olov yoqila boshlanganligini tasdiqlaydi. Oʻsha davrdagi mayoq texnologiyalariga koʻra, Bryusterort mayogʻida koʻmir qoya tepasiga olib chiqilib, temir savatlarda („Vulqon qozonlari“ deb atalgan) yoqilgan. Oʻsha paytlarda mayoqda bir yoki ikki kishi ishlagan, ular savatlarni koʻmir bilan toʻldirish, uni yoqish yoki yomgʻir paytida, hamda qishda olovni saqlab turish bilan shugʻullangan. Rus admirali, gidrograf va kartograf Aleksey Ivanovich Nagayev ushbu hududni tekshirib chiqqan hamda 1751-yilda yozgan kitobida bu haqida qayd etgan. Bu kitob Fin qoʻltigʻi, Boltiq dengizi, Zund va Skagerrak boʻgʻozidagi portlarga kirish yoʻllari va kema oʻtadigan joylarning tavsifini ham oʻz ichiga olgan. 

 Galereya 

 

Turkum:Mayoqlar
Turkum:Rossiyadagi mayoqlar
Shabib ibn Abdulloh al-Nahshaliy

Shabib ibn Abdulloh al-Nahshaliy  – Karbalo jangi shahidlaridan biri.

 Nasabi 
Shabib ibn Abdulloh an-Nahshaliy al-Basriy Banu Taym qabilasining Banu Nahshal boʻlimidan boʻlgan oilada tugʻilgan. Ayrim fors ida Sayf ibn al-Horis al-Hamdoniy va uning quli Molik ibn Abdulloh ibn Sari’ bilan birga Karbaloga borgani tilga olingan. Ammo bu maʼlumot uning madinalik Husayn ibn Ali bilan birga boʻlganligi haqidagi xabarlarga toʻgʻri kelmaydi. Shuningdek, tarixchi Mamaqoniy tomonidan Shabib ibn Abdulloh Horis ibn Sari’ al-Kufiy bilan boshqa-boshqa odam deya maʼlumot berilgan.

Muhammad Mahdiy Shamsiddin Habib ibn Abdullohning Karbalo shahidlaridan biri boʻlganini zikr qilgan. Shuningdek, Shabib ibn Abdulloh an-Nahshaliyning Habib ibn Abdulloh yoki Abu Amr an-Nahshaliy ismli kishi boʻlishi ham mumkinligini eslatib oʻtgan.

 Hayoti 
Shabib ibn Abdulloh paygʻambar Muhammadning sahobasi va Ali ibn Abu Tolibning izdoshlaridan boʻlib, ular bilan birga Jamol, Siffin va Nahravon janglarida qatnashgan. Ali shahid boʻlgach, Hasan ibn Ali, undan keyin Husaynga xizmat qilgan.

 Karbalo jangi 
Shabib ibn Abdulloh Madinadan Makkaga, soʻngra Karbaloga tomon yoʻlda Husaynga hamrohlik qilgan. Karbalo jangida Ashuro kuni Shabib dushmanning birinchi hujumida shahid boʻlgan.

„Ziyora ash-Shuhada“da Shabibning nomi „Assalomu alaykum Shabib ibn Abdulloh an-Nahshaliy“ deya zikr qilingan.

 

Turkum:Karbalo jangida vafot etganlar
Turkum:Husayn ibn Ali
Turkum:680-yilda vafot etganlar
Turkum:Husayniya
Chorbogʻ masjidi

Chorbogʻ masjidi – Oʻzbekiston Respublikasi, Fargʻona viloyatining Bogʻdod tumanida joylahgan masjid. Bu masjid 1298-yilda bunyod etilgan hamda 1880 – 1881-yillarda qaytadan tiklangan.

 Tashqi koʻrinishi 
Masjid qurilishida qatnashgan usta, meʼmor hamda homiylik qilgan isnolar haqida manba saqlanib qolmagan. Chorbogʻ masjidining janubiy va sharqiy tomonida ayvoni, xonaqohi hamda uning oldida kichikroq boʻlgan bogʻ ham mavjud boʻlgan. Hozirgacha hovuz hamda minora saqlanib qolmagan. Masjid xonaqohiga sharq va janub tomondan oʻymakorlik bilan bezatilgan eshiklar orqali kiriladi. Xonaqoh ichki devorlarida oddiy suvoqdan foydalanilgan boʻlib, shift qismiga ham bezak berilmagan. Bundan tashqari, bagʻalida 3 ta doira hamda toʻrtburchak shakldagi kitobadan iborat bezak mavjud. Bu kitobalar masjidning oxirgi taʼmirlanisi davrida qoʻyilgan degan tahmin bor. Bunga asosiy sabab qilib taxtachadgi soʻzlarni aniqlikda yozilmaganidir.

Mehrobdagi bezakda koʻkimtir rangdagi doira ichiga „ﷲ‎“ (Alloh) hamda „مُحَمَّد“ (Muhammad) soʻzlari yozilgan. Huddi shu rangdagi kitobaga esa Allohga nisbatan maqtovlar yozilgan. Masjid xonaqohining sharq tomondagi ayvoni 2 ta ustunga tiralgan. Ayvon devorlariga turli islimiy naqshlar hamda handasaga oid yozuvlar yozilgan.

Xonaqoh janubida joylashgan ayvonda sharq tomondagisiga qaraganda yaxshiroq bezaklar berilgan. Unga kirish qismida kayvon ham ishlatilgan hamda shifti 4 ta ustunga tiralib turgan. Xonaqoh devorlari va shift qismi Fargʻona naqsh va ganch maktablariga oid uslublar orqali bezalgan. Devorga 3 qator sharafa ishlatilgan.

 

 

Turkum:Fargʻona viloyati masjidlari
Turkum:Bagʻdod tumani
Xalqaro boks tashkiloti (IBO)

Xalqaro boks tashkiloti (IBO) AQShda joylashgan korporatsiya bo‘lib, professional boks bo‘yicha janglarni o'tkazadi, shuningdek jahon va mintaqaviy chempionlarni taqdirlaydi. 

Bu faqatgina o‘z reytinglari va kamarlarini birlashtirish qoidalarida bir-birlarini tan oluvchi "Katta to‘rtlik" boshqaruv organlari (WBA, WBC, IBF va WBO) tomonidan tan olinmagan mustaqil tashkilot hisoblanadi. Shunga qaramay, 2023-yildan boshlab IBO kamari bir nechta vazn toifalarida to‘rttadan uchtasi, jumladan WBA, IBF va WBO bilan birlashtirilgan. 

 Tarixi 
IBO 1988-yilda John W. Daddono tomonidan asos solingan va 1992-yilda Illinoys shtatida ro‘yxatdan o‘tkazilgan. Tashkilot keyinchalik 1997-yilda Floridaga ko‘chirilgan va o‘sha paytda Florida shtatida qayta ro‘yxatdan o‘tkazilgan. Hozirda tashkilot prezidenti lavozimida faoliyat yuritayotgan Ed Levine o‘sha paytda IBOning hamkori va prezidenti bo‘lgan.

Tashkilot 1990-yillarning oxirida sportga ko‘proq ishonch bag‘ishlash maqsadida reytinglardan subyektiv elementlarni olib tashlagan "Mustaqil jahon boks reytinglari" kompyuterlashtirilgan tizimini joriy qildi. 2014-yildan boshlab tashkilot endi IBO reytinglarini ishlab chiqarish uchun Boxrec, mustaqil boks rekordlari saqlovchisi va kompyuterlashtirilgan reytinglar veb-saytidan foydalanadi.

IBO har bir vazn toifasida faqat bitta jahon chempioniga ruxsat beradi. Uning prezidenti Ed Levine so‘zlariga ko‘ra, "bizda hech qachon har bir vazn toifasida bittadan ortiq chempion bo‘lmagan va bo‘lmaydi ham."

Jahon chempionlaridan tashqari, IBO mintaqaviy chempionlarni, shu jumladan qit’alararo chempionni ham aniqlaydi. Agar IBO qit’alararo chempioni uch marta o‘z unvonini muvaffaqiyatli himoya qilsa, u jahon chempioni bo‘lish uchun majburiy imkoniyatga ega bo‘lishi mumkin.

 O‘tmishdagi taniqli IBO chempionlari 

Thomas Hearns, Birinchi yengil og‘ir vazn toifasi
Lennox Lewis, Og‘ir vazn
James Toney, Birinchi yengil og‘ir vazn toifasi
Wladimir Klitschko, Og‘ir vazn
Roy Jones Jr., Light Og‘ir vazn
Marco Antonio Barrera, Yengil vazn
Naseem Hamed, Yengil vazn
Floyd Mayweather Jr., Yarim o‘rta vazn
Ricky Hatton, Yarim o‘rta vazn toifasida
Manny Pacquiao, Yarim o‘rta vazn toifasida
Bernard Hopkins, Ikkinchi o'g'ir vazn toifasi
Nonito Donaire, Yengil vazn
Sergio Martínez, Super o‘rta vazn toifasida
Andy Ruiz Jr., Og‘ir vazn
Tyson Fury, Og‘ir vazn
Anthony Joshua, Og‘ir vazn

 Yana qarang 
IBO jahon chempionlari ro'yhati
WIBO jahon chempionlari ro'yhati

Turkum:Boks
Turkum:Xalqaro boks tashkilotlari
Turkum:Tashkilotlar